Document ID: 31995R1398

KOMMISSIONENS FORORDNING (EF) Nr. 1398/95 af 21. juni 1995 om ændring af forordning (EØF) nr. 1696/87, om visse gennemførelsesbestemmelser til Rådets forordning (EØF) nr. 3528/86 om beskyttelse af skovene i Fællesskabet mod luftforurening (oversigter, net, opgørelser)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3528/86 af 17. november 1986 om beskyttelse af skovene i Fællesskabet mod luftforurening (1), senest ændret ved forordning (EØF) nr. 2157/92 (2), særlig artikel 3, stk. 2, og
ud fra følgende betragtninger:
I henhold til artikel 2, stk. 1, første led, i forordning (EØF) nr. 3528/86 er formålet med fællesskabsaktionen med henblik på beskyttelse af skovene mod luftforurening at hjælpe medlemsstaterne med på grundlag af en fælles metodik regelmæssigt at udarbejde en oversigt over de skader, der er sket på skovene, navnlig som følge af luftforurening;
i henhold til artikel 2, stk. 2, i forordning (EØF) nr. 3528/86 tilsender medlemsstaterne Kommissionen de data, der indsamles gennem nettet af observationsområder, med henblik på intensiv løbende overvågning;
i den nordlige del af Finland og Sverige omfatter skovene store områder med homogene bevoksninger og voksestedsbetingelser; en ændring af Kommissionens forordning (EØF) nr. 1696/87 (3), senest ændret ved forordning (EF) nr. 836/94 (4), er nødvendig for at ændre den fælles metodik for udarbejdelse af den periodiske oversigt;
de i denne forordning fastsatte foranstaltninger er i overensstemmelse med udtalelse fra Den Stående Skovbrugskomité -
UDSTEDT FØLGENDE FORORDNING:
Artikel 1
I bilag I til forordning (EØF) nr. 1696/87 foretages følgende ændringer:
1) Nr. I, andet afsnit, affattes således:
»Denne oversigt skal udarbejdes på fællesskabsplan på grundlag af et net af områder på 16 × 16 km, der dækker det samlede areal i hver medlemsstat.
I Nordfinland (nord for 65°30' nordlig bredde) og i Sveriges nordlige region og nordlige bjergregion (nord for 59° nordlig bredde), hvor der findes store homogene skovområder, kan en delprøve af dette net tages i betragtning med henblik på oversigten. I disse specifikke tilfælde accepteres det, at nettet udvides til højst 32 × 32 km.
Derudover kan medlemsstaterne indsamle data fra tættere net for at få repræsentative data på nationalt eller regionalt niveau med henblik på deres årlige opgørelser. For begge observationsniveauer (fællesskabsniveau og nationalt eller regionalt niveau) anvendes de ensartede metoder (der beskrives i det følgende) til udvælgelse af prøvetræer og observationskriterier.«
2) Nr. II.1, andet afsnit, tilføjes følgende punktum:
»I henhold til nr. I kan der i de nævnte områder anvendes et net, der er større end 16 × 16 km.«
3) I nr. II.2, andet afsnit, affattes første led således:
»- medlemsstaterne beslutter selv, hvor stort et antal træer der skal vurderes for hvert prøvepunkt; stikprøven skal imidlertid omfatte mindst 20 og højst 30 træer, og antallet skal forblive konstant; i visse områder som defineret i nr. I i dette bilag kan minimumsantallet af prøvetræer pr. område nedsættes til ti, hvis der ikke kan udvælges 20 træer efter standardmetoden. Denne mulighed for at nedsætte antallet af prøvetræer gælder også for områder i en højde over 1 500 m«.
4) Forklaring - formular 1a og 1b, punkt 1) ændres således:
a) i punkt 1) tilføjes følgende landekoder:
»13: Sverige (SV)
14: Österreich (AU)
15: Suomi-Finland (FS)«
b) punkt 7) erstattes med følgende højdeintervaller: »31: 1 501 - 1 550 m
32: 1 551 - 1 600 m
33: 1 601 - 1 650 m
34: 1 651 - 1 700 m
35: 1 701 - 1 750 m
36: 1 751 - 1 800 m
37: 1 801 - 1 850 m
38: 1 851 - 1 900 m
39: 1 901 - 1 950 m
40: 1 951 - 2 000 m
41: 2 001 - 2 050 m
42: 2 051 - 2 100 m
43: 2 101 - 2 150 m
44: 2 151 - 2 200 m
45: 2 201 - 2 250 m
46: 2 251 - 2 300 m
47: 2 301 - 2 350 m
48: 2 351 - 2 400 m
49: 2 401 - 2 450 m
50: 2 451 - 2 500 m
51: &gt; 2 500 m«
c) punkt 14) tilføjes følgende træarter under »Løvtræer«:
»088: Betula tortuosa
089: Ceratonia siliqua
090: Crataegus monogyna«
d) i punkt 14 tilføjes følgende træart under »Nåletræer«:
»140: Chamaecyparis lawsoniana«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. juni 1995.

Labels: 19
20
6
12
15